2019. gada 3. decembrī Noteikumi Nr. 577

Rīgā (prot. Nr. 56 6. §)

**Grozījumi Ministru kabineta 2014. gada 23. decembra noteikumos Nr. 805 "Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību"**

Izdoti saskaņā ar

[Invaliditātes likuma](http://likumi.lv/ta/id/211494-invaliditates-likums)

4. panta otro daļu un

[5. panta](http://likumi.lv/ta/id/211494-invaliditates-likums#p5) otro daļu

Izdarīt Ministru kabineta 2014. gada 23. decembra noteikumos Nr. 805 "Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību" ([Latvijas Vēstnesis](https://www.vestnesis.lv/ta/id/271253-noteikumi-par-prognozejamas-invaliditates-invaliditates-un-darbspeju-zaudejuma-noteiksanas-kriterijiem-terminiem-un-kartibu), 2014, 257. nr.; 2017, 183. nr.; 2018, 96. nr.; 2019, 58. nr.) šādus grozījumus:

1. Svītrot 2.3. apakšpunktu.

2. Svītrot 3.4. apakšpunktu.

3. Papildināt 7. punktu ar otro teikumu šādā redakcijā:

"Pieprasījumu veikt ikdienā veicamo darbību un vides novērtējumu komisija nosūta pašvaldības sociālajam dienestam 10 dienu laikā pēc šo noteikumu 3. punktā minētā iesnieguma un dokumentu saņemšanas."

4. Izteikt 20.2.2.2. apakšpunktu šādā redakcijā:

"20.2.2.2. ir stabili un neatgriezeniski funkcionēšanas ierobežojumi, kuru dēļ invaliditāte ir bijusi nepārtraukti noteikta ne mazāk kā piecus gadus, vai komisijai ir pamats uzskatīt, ka invaliditāte varētu tikt nepārtraukti noteikta vairāk nekā uz pieciem gadiem."

Ministru prezidents A. K. Kariņš

Labklājības ministre R. Petraviča